
Anykščių rajono  savivaldybės tarybos

                                                                                                                 2019 m. sausio 31 d.

                                                                                    sprendimu Nr. 1-TS-..             
ANYKŠČIŲ RAJONO SAVIVALDYBĖS STRATEGINIO 2019–2021 METŲ VEIKLOS PLANO 1 PROGRAMOS „DARNIOS KURORTINĖS PLĖTROS PROGRAMA“ 

1.1.4.02 PRIEMONĖS „KULTŪROS PROJEKTŲ ĮGYVENDINIMAS“ APRAŠAS
	I BENDROSIOS NUOSTATOS


	Šiame dokumente aprašoma Anykščių rajono strateginio 2019–2025 metų plėtros plano ir Anykščių rajono savivaldybės strateginio 2019–2021 metų veiklos plano 1 programos „Darnios kurortinės plėtros programa“ 1.1.4.02 priemonė „Kultūros projektų įgyvendinimas“ (toliau – Priemonė)

	Priemonės pavadinimas
	„Kultūros projektų įgyvendinimas“

	Priemonės  Nr.
	1.1.4.02

	Priemonės įgyvendinimo laikotarpis
	2019–2021 m.

	Asignavimų valdytojas
	Anykščių rajono savivaldybės administracijos direktorius (toliau – Administracijos direktorius)

	Su priemonės įgyvendinimu susiję įstatymai ir kiti teisės aktai
	Lietuvos Respublikos vietos savivaldos įstatymas.

Anykščių rajono strateginis 2019–2025 metų plėtros planas, patvirtintas 2018 m. gruodžio mėn. 20 d. Anykščių rajono savivaldybės tarybos sprendimu Nr. 1-TS-337.

Anykščių rajono savivaldybės strateginis 2019–2021 metų veiklos planas, patvirtintas 2019 m. sausio mėn. 31 d. Anykščių rajono savivaldybės tarybos sprendimu Nr. 1-TS-..

	Priemonės vykdytojai
	Viešieji juridiniai asmenys, vykdantys ar teikiama paraiška numatantys vykdyti kultūrines veiklas Anykščių rajono savivaldybės teritorijoje bei registruoti Lietuvos Respublikos teisės aktų numatyta tvarka

	Priemonės koordinatorius
	Anykščių rajono savivaldybės (toliau – Savivaldybės) Kultūros, turizmo ir komunikacijos skyrius

	II PRIEMONĖS PARENGIMO ARGUMENTAI


	Priemonė parengta siekiant įgyvendinti Anykščių rajono strateginio 2019–2025 metų plėtros plano 1  srities „Kultūrinio turizmo vystymas ir kurortinė plėtra“ 1.2 tikslą „Krašto kultūrinių tradicijų saugojimas ir puoselėjimas“; 1.2.2 uždavinį „Aktyvinti bei įvairinti rajono kultūrinę veiklą, tenkinti bendruomenės kultūrinius poreikius“ 

	III PRIEMONĖS APRAŠYMAS


	Priemonės paskirtis – įgyvendinti Lietuvos kultūros politikos nuostatus, atsižvelgiant į Anykščių rajono kultūros tradicijos specifiką, stiprinti Anykščių rajono kultūrinį tapatumą, skatinant kūrybines veiklas ir meno įvairovę, gerinant jų kokybę, didinant kultūros prieinamumą visoms amžiaus ir socialinėms grupėms atvirumą, skatinant aktyvų bendruomenės dalyvavimą kultūrinėse veiklose, sudarant sąlygas įgyvendinti kūrybinius sumanymus. 

	Priemonės  tikslas (-ai)
	Stiprinti Anykščių, kaip kurortinės teritorijos, tapatumą, siekiant išskirti Anykščių rajoną kaip kultūrinio turizmo centrą;

Suteikti gyventojams platesnes galimybes tenkinti ir ugdyti kultūros poreikius

	Tikslo įgyvendinimo aprašymas
	Tai bendradarbiavimo būdas tarp Savivaldybės ir kultūrinę veiklą vykdančių juridinių asmenų, siekiant vykdyti kokybiškas ir įvairiapuses, Anykščių rajonui aktualias kultūrines veiklas, išsaugant etnines kultūros tradicijas bei siekiant naujų ir patrauklių įgyvendinimo formų, tam tikslui skiriant rajono biudžeto lėšas ir specialistų paramą

	Uždavinys Nr. 1
	Skatinti bendruomenės kultūrinį aktyvumą, kūrybinių veiklų ir meno įvairovę, siekti kultūros paslaugų kokybės, kultūrinių veiklų atvirumo Lietuvai ir pasauliui

	Priemonės uždaviniui Nr. 1 pasiekti
	Iš dalies finansuoti kokybiškai parengtus ir realiai įgyvendinamus projektus. Projektai finansuojami Administracijos direktoriaus nustatyta tvarka

	Siekiami rezultatai:
	Finansuotų kultūros veiklos subjektų pateiktų projektų kokybės ir įvairovės augimas

	Rezultato vertinimo kriterijai
	Į kūrybines veiklas įtrauktų bendruomenės narių skaičius

	IV PRIEMONĖS ĮGYVENDINIMAS


	Administracijos direktoriaus nustatyta tvarka skiriant finansavimą įgyvendinti kultūros veiklos subjektų pateiktus projektus.

Informacija apie metų prioritetus, kasmetinį ar papildomą projektų finansavimą, kvietimas teikti paraiškas, skelbiama Anykščių rajono savivaldybės internetiniame puslapyje www.anyksciai.lt. Paraiškų priėmimo terminas – ne trumpesnis kaip 20 kalendorinių dienų nuo konkurso paskelbimo datos. Konkretus paraiškų  pateikimo terminas nurodomas kvietime. Atsižvelgdama į Anykščių rajono savivaldybės kultūros tarybos  rekomendacijas, konkursui pateiktus projektus vertina ir pasiūlymus dėl jų finansavimo Administracijos direktoriui teikia Administracijos direktoriaus įsakymu sudaryta ekspertų komisija. Sprendimą dėl finansavimo skyrimo projektų įgyvendinimui priima Administracijos direktorius, atsižvelgdamas į ekspertų komisijos rekomendacijas ir pasiūlymus.
Už priemonių, numatytų projektuose, organizavimą, įgyvendinimą ir lėšų tinkamą panaudojimą atsako priemonės vykdytojai

	V PRIEMONĖS VERTINIMAS IR ATSAKOMYBĖ


	Už priemonės įgyvendinimą atsako Kultūros, turizmo ir komunikacijos skyrius. Duomenys apie priemonės įgyvendinimą pateikiami per strateginio veiklos planavimo ir valdymo (QPR) sistemą.

Už lėšų, skirtų įgyvendinti projektus, tinkamą panaudojimą atsako priemonės vykdytojai, kuriems pagal sutartis skiriamos lėšos.

Už priemonės lėšų apskaitą atsako Finansų ir apskaitos skyrius

	VI PRIEMONĖS FINANSAVIMO ŠALTINIAI   
	Anykščių rajono savivaldybės biudžeto lėšos

	VII BAIGIAMOSIOS NUOSTATOS
	Dėl nepakankamo Priemonei įgyvendinti skirto finansavimo gali mažėti pasiekimų rodikliai.

Šis aprašas tvirtinamas ir keičiamas Anykščių rajono savivaldybės tarybos sprendimu


